CELEX: 32022B0811
Language: fi
Date: 2022-03-24 00:00:00
Title: Yhteisen kriisinratkaisuneuvoston päätös (EU) 2022/811, annettu 24 päivänä maaliskuuta 2022, vastuuvapauden myöntämisestä yhteisen kriisinratkaisuneuvoston talousarvion toteuttamisesta ja tilien päättämisestä varainhoitovuodelta 2020 (SRB/PS/2022/03) (Ainoastaan englanninkielinen teksti on todistusvoimainen)

24.5.2022   
               
               
                  FI
               
               
                  Euroopan unionin virallinen lehti
               
               
                  L 145/44
               
            
         YHTEISEN KRIISINRATKAISUNEUVOSTON PÄÄTÖS (EU) 2022/811,
         annettu 24 päivänä maaliskuuta 2022,
         vastuuvapauden myöntämisestä yhteisen kriisinratkaisuneuvoston talousarvion toteuttamisesta ja tilien päättämisestä varainhoitovuodelta 2020 (SRB/PS/2022/03)
         (Ainoastaan englanninkielinen teksti on todistusvoimainen)
         YHTEINEN KRIISINRATKAISUNEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15. heinäkuuta 2014 annetun Euroopan parlamentin ja neuvoston asetuksen (EU) N:o 806/2014 (1) ja erityisesti yhteistä kriisinratkaisumekanismia koskevan asetuksen 50 artiklan 1 kohdan b alakohdan ja 63 artiklan 8 kohdan,
         ottaa huomioon 17. tammikuuta 2020 annetun yhteisen kriisinratkaisuneuvoston varainhoitoasetuksen 97, 98 ja 99 artiklan,
         ottaa huomioon yhteisen kriisinratkaisuneuvoston 30. kesäkuuta 2021 hyväksytyn varainhoitovuoden 2020 lopullisen tilinpäätöksen (jäljempänä ’vuoden 2020 lopullinen tilinpäätös’),
         ottaa huomioon 7. toukokuuta 2021 hyväksytyn yhteisen kriisinratkaisuneuvoston vuosikertomuksen varainhoitovuodelta 2020 (jäljempänä ’vuoden 2020 vuosikertomus’,
         ottaa huomioon yhteisen kriisinratkaisuneuvoston varainhoitovuoden 2020 tilinpäätöstä koskevan Euroopan tilintarkastustuomioistuimen kertomuksen (jäljempänä ’tilintarkastustuomioistuimen vuosikertomus’) sekä kriisinratkaisuneuvoston siihen antamat vastaukset,
         ottaa huomioon Mazars Réviseurs d’Entreprises -yrityksen laatiman 16. kesäkuuta 2021 päivätyn kertomuksen vuoden 2020 lopullisesta tilinpäätöksestä sekä tarkastuslausunnot, jäljempänä ’Mazarsin vuoden 2020 tilintarkastuskertomus’,
         ottaa huomioon Euroopan tilintarkastustuomioistuimen asetuksen (EU) N:o 806/2014 92 artiklan 4 kohdan nojalla laatiman kertomuksen mahdollisista ehdollisista vastuista, jotka ovat aiheutuneet yhteisen kriisinratkaisuneuvoston, neuvoston tai komission suorittaessa yhteistä kriisinratkaisumekanismia koskevan asetuksen mukaisia tehtäviään varainhoitovuonna 2020 (jäljempänä ’tilintarkastustuomioistuimen vuoden 2020 kertomus ehdollisista vastuista’),
         ottaa huomioon 14. joulukuuta 2020 päivätyn sisäistä tarkastusta koskevan vuosikertomuksen,
         ON TEHNYT PÄÄTÖKSEN:
         
            Ainoa artikla
            
               1.   myöntää yhteisen kriisinratkaisuneuvoston puheenjohtajalle vastuuvapauden yhteisen kriisinratkaisuneuvoston talousarvion toteuttamisesta varainhoitovuonna 2020,
            
            
               2.   hyväksyä yhteisen kriisinratkaisuneuvoston varainhoitovuoden 2020 tilinpäätöksen,
            
            
               3.   esittää huomautuksensa jäljempänä olevassa esityksessä,
            
            
               4.   kehottaa yhteisen kriisinratkaisuneuvoston puheenjohtajaa ilmoittamaan tästä päätöksestä neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja) ja yhteisen kriisinratkaisuneuvoston verkkosivustolla.
               Tämä päätös tulee voimaan päivänä, jona se allekirjoitetaan.
            
         
         
            
               
                  Yhteisen kriisinratkaisuneuvoston puolesta
               
               Birgit RODOLPHE
               
                  Täysistunnon jäsen
               
            
         
         
            (1)  EUVL L 225, 30.7.2014, s. 1.